CELEX: 32021D1939
Language: lv
Date: 2021-11-09 00:00:00
Title: Padomes Lēmums (ES) 2021/1939 (2021. gada 9. novembris) par nostāju, kas Eiropas Savienības vārdā jāieņem Tirdzniecības komitejā, kura izveidota ar Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju, Peru un Ekvadoru, no otras puses, attiecībā uz grozījumiem minētā nolīguma II pielikuma 2., 2.A un 5. papildinājumā

10.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 396/56
               
            
         PADOMES LĒMUMS (ES) 2021/1939
         (2021. gada 9. novembris)
         par nostāju, kas Eiropas Savienības vārdā jāieņem Tirdzniecības komitejā, kura izveidota ar Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju, Peru un Ekvadoru, no otras puses, attiecībā uz grozījumiem minētā nolīguma II pielikuma 2., 2.A un 5. papildinājumā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju, Peru un Ekvadoru, no otras puses (“nolīgums”), Savienība parakstīja 2012. gada 26. jūnijā saskaņā ar Padomes Lēmumu 2012/735/ES (1) attiecībā uz Kolumbiju un Peru, un 2016. gada 11. novembrī – attiecībā uz Ekvadoru saskaņā ar Padomes Lēmumu (ES) 2016/2369 (2). Nolīgumu saskaņā ar tā 330. panta 3. punktu provizoriski piemēro no 2013. gada 1. marta starp Savienību un Peru, no 2013. gada 1. augusta starp Savienību un Kolumbiju un no 2017. gada 1. janvāra starp Savienību un Ekvadoru.
                  
               
                     (2)
                  
                  
                     Saskaņā ar nolīguma 13. panta 2. punkta g) apakšpunkta iii) punktu Tirdzniecības komiteja var grozīt īpašos izcelsmes noteikumus, kas izklāstīti II pielikumā (Par jēdziena “noteiktas izcelsmes ražojumi” definīciju un administratīvās sadarbības metodēm).
                  
               
                     (3)
                  
                  
                     Tirdzniecības komitejai rakstiskā procedūrā, kuru paredzēts īstenot pirms 2021. gada beigām, ir jāpieņem lēmums par grozījumiem II pielikuma 2. papildinājumā (Tādu apstrādes vai pārstrādes darbību saraksts, kas jāveic attiecībā uz nenoteiktas izcelsmes materiāliem, lai izgatavotais ražojums varētu iegūt noteiktas izcelsmes statusu), 2.A papildinājumā (Papildinājums tādu apstrādes vai pārstrādes darbību sarakstam, kas jāveic attiecībā uz nenoteiktas izcelsmes materiāliem, lai izgatavotais ražojums varētu iegūt noteiktas izcelsmes statusu) un 5. papildinājumā (Ražojumi, kuriem piemēro b) apakšpunktu Eiropas Savienības deklarācijā par 5. pantu attiecībā uz noteiktas izcelsmes ražojumiem no Kolumbijas, Ekvadoras un Peru). Minēto papildinājumu pamatā ir 2007. gada Harmonizētā sistēma (HS). Konkrētiem ražojumiem piemērojamajie izcelsmes noteikumi minētajos papildinājumos ir jāpielāgo atjauninātajai HS, kas piemērojama no 2017. gada. Šāda pielāgošana ietvertu ar HS 2012 un HS 2017 ieviestās izmaiņas konkrētiem ražojumiem piemērojamajos noteikumos 2., 2.A un 5. papildinājumā. Skaidrības dēļ, ņemot vērā papildinājumos veicamo grozījumu skaitu, papildinājumi ir jāaizstāj pilnā apjomā.
                  
               
                     (4)
                  
                  
                     Ir lietderīgi noteikt nostāju, kas Savienības vārdā jāieņem Tirdzniecības komitejā attiecībā uz grozījumiem nolīguma II pielikuma 2., 2.A un 5. papildinājumā, jo Tirdzniecības komitejas lēmumam Savienībā būs juridiskas sekas.
                  
               
                     (5)
                  
                  
                     Tādēļ Savienības nostājas Tirdzniecības komitejā pamatā vajadzētu būt Tirdzniecības komitejas lēmuma projektam,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā ir jāieņem Tirdzniecības komitejā, kura izveidota ar Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju, Peru un Ekvadoru, no otras puses (“nolīgums”), attiecībā uz izmaiņām nolīguma II pielikuma 2., 2.A un 5. papildinājumā, pamatā ir Tirdzniecības komitejas lēmuma projekts (3).
         
         
            2. pants
            Šis lēmums stājas spēkā tā pieņemšanas dienā.
            Tas zaudē spēku 2021. gada 31. decembrī.
         
         
            Briselē, 2021. gada 9. novembrī
            
               
                  Padomes vārdā –
               
               
                  priekšsēdētājs
               
               A. ŠIRCELJ
            
         
         
            (1)  Padomes Lēmums 2012/735/ES (2012. gada 31. maijs) par to, lai Savienības vārdā parakstītu un provizoriski piemērotu Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju un Peru, no otras puses (OV L 354, 21.12.2012., 1. lpp.).
         
            (2)  Padomes Lēmums (ES) 2016/2369 (2016. gada 11. novembris) par to, lai Savienības vārdā parakstītu un provizoriski piemērotu Pievienošanās protokolu Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju un Peru, no otras puses, lai ņemtu vērā Ekvadoras pievienošanos (OV L 356, 24.12.2016., 1. lpp.).
         
            (3)  Skatīt dokumentu ST 11373/21.